CELEX: 
Language: lt
Date: 2021-11-19 00:00:00
Title: KOMISIJOS DELEGUOTASIS REGLAMENTAS (ES) …/... kuriuo iš dalies keičiami Europos Parlamento ir Tarybos reglamento (ES) Nr. 691/2011 dėl Europos aplinkos ekonominių sąskaitų I–V priedai

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Reglamentu (ES) Nr. 691/2011 nustatytos Europos aplinkos ekonominės sąskaitos apima šias šešias temas: i) į orą išmetamų teršalų (šiltnamio efektą sukeliančios dujos ir oro teršalai); ii) su aplinka susijusių mokesčių; iii) medžiagų srautų; iv) aplinkosauginių ir aplinkai palankių prekių ir paslaugų sektoriaus; v) aplinkos apsaugos išlaidų ir vi) energijos srautų. Kiekvienai temai skirtas atskiras priedas.
            
            
               Reglamento 3 straipsnio 3 dalimi Komisijai suteikiami įgaliojimai priimti deleguotuosius aktus, kuriais atnaujinama ši prieduose pateikiama informacija: i) rodiklių, pagal kuriuos turi būti renkami ir perduodami duomenys, sąrašas; ii) pirmieji ataskaitiniai metai; iii) sąskaitų rengimo ir duomenų perdavimo dažnumas bei terminai ir iv) ataskaitos lentelės.
            
            
               Šiuo deleguotuoju reglamentu siekiama atnaujinti tam tikrus Reglamento (ES) Nr. 691/2011 I–V priedų techninius aspektus, kad informacija būtų teikiama greičiau (trumpesni perdavimo terminai), be to, reikia atnaujinti rodiklių sąrašus. Tai techniškai įmanoma iš dalies dėl patirties, kurią nuo 2011 m. Komisija (Eurostatas) ir valstybių narių nacionalinės statistikos institucijos sukaupė taikydamos reglamentą, ir iš dalies dėl valstybėse narėse pagal reglamento 4 straipsnį atliktų bandomųjų tyrimų.
            
            
               VI priedo (Fizinių energijos srautų sąskaitos) atnaujinimas į šią iniciatyvą neįtrauktas, nes šio priedo techninės specifikacijos neseniai atnaujintos 2016 m. priimtu deleguotuoju aktu.
            
            
               2020 m. lapkričio 6 d. vykusio Ekonomikos ir finansų reikalų tarybos išvadose dėl ES statistikos
                  1
                Europos statistikos sistema raginama reaguoti į dėl Europos žaliojo kurso kylančius naujus informacijos poreikius, taip pat toliau rengti aktualius rodiklius.
            
            
               Europos Audito Rūmų specialiojoje ataskaitoje Nr. 2019/16
                  2
                „Europos aplinkos ekonominės sąskaitos. Jų naudą politikos formuotojams galima padidinti“ pažymima, kad šios sąskaitos būtų naudingesnės formuojant politiką, jei jos būtų prieinamos greičiau.
            
            
               2.KONSULTACIJOS PRIEŠ PRIIMANT AKTĄ
            
            
               Per parengiamąjį darbą vyko tinkamos konsultacijos, taip pat su ekspertais.
            
            
               2020 m. gegužės mėn. ir 2021 m. gegužės mėn. konsultuotasi su Aplinkos sąskaitų darbo grupe ir Aplinkos piniginių išlaidų statistikos ir sąskaitų darbo grupe.
            
            
               2020 m. spalio ir gruodžio mėn. ir 2021 m. vasario mėn. konsultuotasi su Už sektorių ir aplinkos statistiką ir sąskaitas atsakingų direktorių grupe (DIMESA).
            
            
               2021 m. rugsėjo mėn. Komisija taip pat konsultavosi su Europos statistikos sistemos nacionalinėms statistikos institucijoms atstovaujančia ekspertų grupe.
            
            
               Europos Parlamentas ir Taryba buvo tinkamai informuojami.
            
            
               3.DELEGUOTOJO AKTO TEISINIAI ASPEKTAI
            
            
               Šiuo deleguotuoju reglamentu siekiama užtikrinti, kad būtų laiku rengiamos Europos žaliojo kurso reikmėms reikalingos Europos aplinkos ekonominės sąskaitos, visų pirma imantis šių veiksmų: gerinant statistinės informacijos savalaikiškumą; nustatant reikalavimą papildomai skirstyti CO2 mokesčių duomenis; nustatant reikalavimą papildomai skirstyti aplinkos sektoriaus ir aplinkos išlaidų duomenis pagal su aplinka susijusias reikmes; nustatant reikalavimą teikti informaciją apie visą aplinkos sektorių (o ne tik apie rinkos veiklos dalį); atnaujinant medžiagų srautų ir į orą išmetamų dujų techninius sąrašus; supaprastinant aplinkos sektoriaus ekonominės veiklos rūšių bei medžiagų importo ir eksporto informacijai keliamos reikalavimus ir atliekant kitus smulkius techninius paaiškinimus. 
            
            
               Deleguotasis aktas nedaro poveikio ES biudžetui.
            
            
               Deleguotasis teisės aktas susijęs su Europos ekonominei erdvei (EEE) svarbiu klausimu, todėl turėtų būti jai taikomas.
            
            
               KOMISIJOS DELEGUOTASIS REGLAMENTAS (ES) …/...
            
         
         
            
               2021 11 19
            
            
               kuriuo iš dalies keičiami Europos Parlamento ir Tarybos reglamento (ES) Nr. 691/2011 dėl Europos aplinkos ekonominių sąskaitų I–V priedai
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2011 m. liepos 6 d. Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų
                  3
               , ypač į jo 3 straipsnio 3 dalį, 
            
            
               kadangi:
            
            
               (1)tam, kad Komisija galėtų atlikti Sutartyse numatytas savo užduotis, ypač susijusias su aplinka, tvarumu ir klimato kaita, jai reikia naujausios išsamios ir patikimos informacijos. Reglamentu (ES) Nr. 691/2011 nustatyta bendra Europos aplinkos ekonominių sąskaitų sistema, įskaitant rodiklių, kuriems parengti reikalingi duomenys turi būti rengiami ir perduodami, sąrašus ir sąskaitų parengimo dažnumo ir perdavimo terminų taisykles; 
            
            
               (2)aplinkos sąskaitų rodiklių sąrašai yra būtini, kad valstybių narių statistinius duomenis būtų galima lyginti. Juos reikia atnaujinti, kad jie derėtų su atnaujintais sąskaitoms naudojamų duomenų šaltiniais ir būtų toliau aktualūs naudotojams;
            
            
               (3)siekiant geriau stebėti, kaip siekiama žaliosios, konkurencingos ir atsparios žiedinės ekonomikos
                  4
                tikslų bei ES svarbių darnaus vystymosi tikslų, reikia papildomų naujausių duomenų apie aplinkos ir ekonomikos sąsajas;
            
            
               (4)aplinkos sąskaitų rodiklių sąrašai yra būtini, kad valstybių narių statistinius duomenis būtų galima lyginti;
            
            
               (5)Reglamento (ES) Nr. 691/2011 I priede pateiktas į orą išmetamų teršalų sąrašas turėtų būti atnaujintas, kad derėtų su šiltnamio efektą sukeliančių dujų, kurių duomenys turi būti teikiami pagal Jungtinių Tautų bendrąją klimato kaitos konvenciją (UNFCCC), sąrašu, patikslintu po Kioto protokolo antrojo įsipareigojimų laikotarpio, ir gairėmis dėl į orą išmetamų teršalų inventorių pagal Tolimų tarpvalstybinių oro teršalų pernašų konvenciją (CLRTAP) ir Direktyvoje (ES) 2016/2284 dėl tam tikrų valstybėse narėse į atmosferą išmetamų teršalų kiekio mažinimo (Teršalų išmetimo nacionalinių ribų direktyva)
                  5
                pateikiamomis apibrėžtimis;
            
            
               (6)tam, kad duomenys būtų naudingesni klimato politikai, valstybėms narėms turėtų būti nustatytas reikalavimas teikti suskirstytus mokesčių, įtrauktų į valdžios sektoriaus pajamas ir gautų iš ES šiltnamio efektą sukeliančių dujų apyvartinių taršos leidimų prekybos sistemos (ES ATLPS), duomenis bei kitų CO2 mokesčių duomenis. Todėl tie mokesčiai turėtų būti įtraukti į Reglamento (ES) Nr. 691/2011 II priede pateikiamą rodiklių sąrašą;
            
            
               (7)Reglamento (ES) Nr. 691/2011 III priedo C ir E lentelėse pateikiamos informacijos nebereikia Sąjungos suvestiniams rodikliams rengti, nes Eurostatas sukūrė naują, kitais lengvai prieinamais duomenimis pagrįstą metodą. Todėl šios lentelės turėtų būti išbrauktos;
            
            
               (8)tam, kad duomenys būtų naudingesni Europos žaliojo kurso teminėms aplinkos politikos sritims, aplinkos apsaugos išlaidų sąskaitose visų sektorių atžvilgiu turi būti išskiriami aplinkos oro ir klimato apsaugos (Aplinkos apsaugos veiklos ir išlaidų klasifikatoriaus (CEPA) 1 kategorija (CEPA 1)), nuotekų tvarkymo (CEPA 2), atliekų tvarkymo (CEPA 3), dirvožemio, požeminių ir paviršinių vandenų apsaugos ir atkūrimo (CEPA 4), triukšmo ir vibracijos sumažinimo (CEPA 5), biologinės įvairovės ir kraštovaizdžio apsaugos (CEPA 6), taip pat radiacinės saugos, mokslinių tyrimų ir taikomosios veiklos ir kitų aplinkos apsaugos veiklos rūšių (CEPA 7–9) su aplinka susiję tikslai. Todėl atsižvelgiant į šiuos pakeitimus Reglamento (ES) Nr. 691/2011 IV priedas turėtų būti atnaujintas;
            
            
               (9)informacijos apie aplinkosauginių ir aplinkai palankių prekių ir paslaugų sektoriaus rinkos veiklos dalį nepakanka, norint tinkamai įgyvendinti aplinkos politiką. Todėl Reglamento (ES) Nr. 691/2011 V priedas turėtų būti atnaujintas, nustatant reikalavimą valstybėms narėms teikti informaciją apie visą sektorių;
            
            
               (10)tam, kad naudotojams būtų lengviau aiškinti duomenis, o valstybės narės galėtų užtikrinti kokybę rinkdamos duomenis, valstybės narės turėtų teikti informaciją apie visus nacionalinių išlaidų aplinkos apsaugai komponentus. Ši informacija turėtų apimti aplinkos apsaugos paslaugų tarpinio vartojimo įverčius ir informaciją. Remiantis Eurostato patirtimi tvirtinant valstybių narių duomenis nustatyta, kad dėl kitų privalomų teikti duomenų kategorijų apskaitymo ryšių Eurostatas negali gauti pakankamai kokybiškų visų valstybių narių išvestinių aplinkos apsaugos paslaugų tarpinio vartojimo duomenų, pvz., apie bendrovių patiriamas atliekų šalinimo ar nuotekų valymo paslaugų išlaidas. Todėl Reglamento (ES) Nr. 691/2011 IV priedas turėtų būti atnaujintas, kad valstybės narės rengtų ir teiktų šiuos duomenis, taikydamos visas reikiamas kokybės užtikrinimo priemones;
            
            
               (11)norint tiksliai apskaičiuoti visas nacionalines išlaidas aplinkos apsaugai, reikia nustatyti visas išlaidas aplinkos apsaugos paslaugoms, patirtas kitoms aplinkos apsaugos paslaugoms teikti ir atitinkamai įtrauktas į susijusių galutinių produktų vertę. Todėl labai svarbu, kad valstybės narės teiktų informaciją apie visą aplinkos apsaugos paslaugų tarpinį vartojimą aplinkos apsaugos paslaugoms teikti, nepriklausomai nuo to, ar jas teikia specialios paskirties paslaugų teikėjai, ar ne;
            
            
               (12)Europos aplinkos ekonominės sąskaitų duomenų teikimo terminai turėtų būti sutrumpinti, kad sąskaitos būtų naudingesnės formuojant politiką;
            
            
               (13)siekiant palengvinti valstybėms narėms tenkančią duomenų teikimo naštą, aplinkosauginių ir aplinkai palankių prekių ir paslaugų sektoriaus sąskaitų duomenų ir NACE kategorijos „Apdirbamoji gamyba“ aplinkos apsaugos išlaidų sąskaitų duomenų išsamumo lygis pagal NACE klasifikatorių turėtų būti sumažintas. Šia ekonomiškai efektyvia priemone taip pat užtikrinama, kad duomenys būtų prieinamesni naudotojams, nes mažinama konfidencialumo žymų ir duomenų atskleidimo apribojimų. Todėl Reglamento (ES) Nr. 691/2011 IV ir V priedai turėtų būti atnaujinti;
            
         
         
            
               (14)dėl trumpesnių duomenų teikimo terminų ir atnaujintų rodiklių sąrašų kylančiai papildomai naštai atsverti turėtų būti nustatyta 1 proc. riba, taikoma skirstant aplinkos apsaugos išlaidų sąskaitų duomenis pagal ekonominės veiklos rūšis;
            
            
               (15)turi būti nustatyti pirmieji atnaujintų duomenų ataskaitiniai metai; 
            
            
               (16)todėl Reglamentas (ES) Nr. 691/2011 turėtų būti atitinkamai iš dalies pakeistas, 
            
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) Nr. 691/2011 I–V priedai iš dalies keičiami pagal šio reglamento priedą.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2021 11 19
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        https://data.consilium.europa.eu/doc/document/ST-12693-2020-INIT/lt/pdf
               
               
                  
                     (2)
                  
                        https://www.eca.europa.eu/lt/Pages/DocItem.aspx?did=51214
               
               
                  
                     (3)
                  
                        OL L 192, 2011 7 22, p. 1.
               
               
                  
                     (4)
                  
                        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Naujas žiedinės ekonomikos veiksmų planas, kuriuo siekiama švaresnės ir konkurencingesnės Europos“ (COM(2020) 98 final).
               
               
                  
                     (5)
                  
                        OL L 344, 2016 12 17, p. 1–31.
               
            
      
    ---documentbreak--- 
      
         
         
            
               PRIEDAS 
            
            
               Reglamento (ES) Nr. 691/2011 I–V priedai iš dalies keičiami taip:
            
            
               (1)I priedas iš dalies keičiamas taip:
            
            
               (a)3 skirsnis pakeičiamas taip:
            
            
               „3 skirsnis
            
            
               RODIKLIŲ SĄRAŠAS
            
            
               Valstybės narės rengia statistinius duomenis apie šiuos į orą išmetamus teršalus:
            
            
                     
                        Pavadinimas
                     
                  
                  
                     
                        Simbolis
                     
                  
                  
                     
                        Apskaitos vienetas
                     
                  
               
                     
                        Anglies dioksidas, išskyrus išsiskiriantį iš biomasės
                     
                  
                  
                     
                        CO2 
                     
                  
                  
                     
                        1 000 tonų (Gg)
                     
                  
               
                     
                        Anglies dioksidas iš biomasės
                     
                  
                  
                     
                        Biomasės CO2 
                     
                  
                  
                     
                        1 000 tonų (Gg)
                     
                  
               
                     
                        Azoto oksidas
                     
                  
                  
                     
                        N2O
                     
                  
                  
                     
                        tonos (Mg)
                     
                  
               
                     
                        Metanas
                     
                  
                  
                     
                        CH4 
                     
                  
                  
                     
                        tonos (Mg)
                     
                  
               
                     
                        Perfluorangliavandeniliai
                     
                  
                  
                     
                        PFC
                     
                  
                  
                     
                        tonos (Mg), CO2 ekvivalentai
                     
                  
               
                     
                        Hidrofluorangliavandeniliai
                     
                  
                  
                     
                        HFC
                     
                  
                  
                     
                        tonos (Mg), CO2 ekvivalentai
                     
                  
               
                     
                        Sieros heksafluoridas ir azoto trifluoridas
                     
                  
                  
                     
                        SF6; NF3 
                     
                  
                  
                     
                        tonos (Mg), CO2 ekvivalentai
                     
                  
               
                     
                        Azoto oksidai
                     
                  
                  
                     
                        NOX 
                     
                  
                  
                     
                        tonos (Mg), NO2 ekvivalentai
                     
                  
               
                     
                        Nemetaniniai lakieji organiniai junginiai
                     
                  
                  
                     
                        NMVOC
                     
                  
                  
                     
                        tonos (Mg)
                     
                  
               
                     
                        Anglies monoksidas
                     
                  
                  
                     
                        CO
                     
                  
                  
                     
                        tonos (Mg)
                     
                  
               
                     
                        Kietosios dalelės < 10 μm
                     
                  
                  
                     
                        PM10 
                     
                  
                  
                     
                        tonos (Mg)
                     
                  
               
                     
                        Kietosios dalelės < 2,5 μm
                     
                  
                  
                     
                        PM2,5 
                     
                  
                  
                     
                        tonos (Mg)
                     
                  
               
                     
                        Sieros oksidai
                     
                  
                  
                     
                        SOX
                     
                  
                  
                     
                        tonos (Mg), SO2 ekvivalentai
                     
                  
               
                     
                        Amoniakas
                     
                  
                  
                     
                        NH3 
                     
                  
                  
                     
                        tonos (Mg)
                     
                  
               
               Visi duomenys nurodomi dešimtųjų tikslumu.“;
            
            
            
               (b)5 skirsnis pakeičiamas taip:
            
            
               „5 skirsnis
            
            
               ATASKAITOS LENTELĖS
            
            
               1. Kiekvieno 3 skirsnyje nurodyto rodiklio duomenys rengiami pagal hierarchinį ekonominės veiklos rūšių klasifikatorių NACE 2 red. (A*64 suvestinių duomenų lygis), kuris visiškai atitinka ESS 95. Be to, rengiami šie duomenys:
            
            
               — apie namų ūkių į orą išmetamus teršalus,
            
            
               — jungiamieji duomenys, t. y. ataskaitos duomenys, kuriais aiškiai suderinami pagal šį reglamentą pateikiamų į orą išmetamų teršalų sąskaitų ir oficialiuose nacionaliniuose į orą išmetamų teršalų inventoriuose pateiktų duomenų skirtumai.
            
            
               2. Šio straipsnio 1 dalyje nurodytas hierarchinis klasifikatorius:
            
            
               Į orą išmetami teršalai pagal veiklos rūšis – NACE 2 red. (A*64)
            
            
               Namų ūkių į orą išmetami teršalai
            
         
         
            
                — Transportas
            
            
               — Šildymas ir vėsinimas
            
            
               — Kita
            
            
               Jungiamieji duomenys
            
            
               Kiekvieno 3 skirsnyje nurodyto rodiklio atžvilgiu – bendros į orą išmetamų teršalų sąskaitos (gamybos veikla + namų ūkiai) 
            
            
               Išskyrus nacionalinius rezidentus užsienyje: 
            
            
               – nacionaliniai žvejybos laivai, plaukiojantys užsienyje;
            
            
               – sausumos transportas;
            
            
               – vandens transportas;
            
            
               – oro transportas.
            
            
               Įskaitant nerezidentus šalies teritorijoje:
            
            
               + sausumos transportas;
            
            
               + vandens transportas;
            
            
               + oro transportas.
            
            
               (+ arba –) Kiti pakeitimai ir statistinis neatitikimas. 
            
            
               = Bendras X išmetamųjų teršalų kiekis, kaip nurodyta UNFCCC
                  1
                ir (arba) CLRTAP
                  2
               “;
            
            
            
               (2)II priedo 3 ir 4 skirsniai pakeičiami taip:
            
            
               „3 skirsnis
            
            
               RODIKLIŲ SĄRAŠAS
            
         
         
            
               Valstybės narės rengia su aplinka susijusių mokesčių statistiką pagal šiuos rodiklius:
            
            
               — energijos mokesčiai,
            
            
               — transporto mokesčiai,
            
            
               — taršos mokesčiai,
            
            
               — išteklių mokesčiai.
            
            
               Be to, valstybės narės kaip atskirą rodiklį turi pateikti valdžios sektoriaus mokestinių pajamų, įtraukiamų į Europos sąskaitų sistemos sąskaitas dėl dalyvavimo ES šiltnamio efektą sukeliančių dujų apyvartinių taršos leidimų prekybos sistemoje, duomenis.
            
            
               Valstybės narės kaip atskirą rodiklį taip pat turi pateikti kitų su aplinka susijusių mokesčių, įtraukiamų į energijos, transporto, taršos ar išteklių mokesčių visumą ir taikomų degalų išmetamo anglies dioksido kiekiui (kiti CO2 mokesčiai), duomenis.
            
            
               Visi duomenys pateikiami milijonais nacionalinės valiutos vienetų.
            
            
               4 skirsnis
            
            
               PIRMIEJI ATASKAITINIAI METAI, DAŽNUMAS IR DUOMENŲ PERDAVIMO TERMINAI
            
            
               1. Statistiniai duomenys rengiami ir perduodami kasmet.
            
            
               2. Statistiniai duomenys perduodami per 16 mėnesių nuo ataskaitinių metų pabaigos. Ši nuostata taikoma nuo 2020 ataskaitinių metų.
            
            
               3. Siekiant patenkinti naudotojų poreikius laiku gauti išsamius duomenų rinkinius, Komisija (Eurostatas), gavusi pakankamus šalių duomenis, nedelsdama parengia šio modulio pagrindinių suvestinių rodiklių bendrus ES 27 įverčius. Jeigu įmanoma, Komisija (Eurostatas) parengia ir paskelbia duomenų, kurių valstybės narės neperdavė iki 2 punkte nurodyto termino, įverčius.
            
            
               4. Pirmieji ataskaitiniai metai yra 2020 m.
            
            
               5. Kiekvieną kartą perduodamos duomenis Komisijai, valstybės narės teikia metinius n−4, n−3, n−2, n−1 ir n metų duomenis (n yra ataskaitiniai metai). Valstybės narės gali pateikti bet kokius turimus duomenis už ankstesnius metus nei 2016 m.“;
            
            
            
               (3)III priedo 4 ir 5 skirsniai pakeičiami taip:
            
            
               „4 skirsnis
            
            
               PIRMIEJI ATASKAITINIAI METAI, DAŽNUMAS IR DUOMENŲ PERDAVIMO TERMINAI
            
            
               1. Statistiniai duomenys rengiami ir perduodami kasmet.
            
         
         
            
               2. Statistiniai duomenys perduodami per 16 mėnesių nuo ataskaitinių metų pabaigos. Ši nuostata taikoma nuo 2021 ataskaitinių metų.
            
            
               3. Siekiant patenkinti naudotojų poreikius laiku gauti išsamius duomenų rinkinius, Komisija (Eurostatas), gavusi pakankamus šalių duomenis, nedelsdama parengia šio modulio pagrindinių suvestinių rodiklių bendrus ES 27 įverčius. Jeigu įmanoma, Komisija (Eurostatas) parengia ir paskelbia duomenų, kurių valstybės narės neperdavė iki 2 punkte nurodyto termino, įverčius.
            
            
               4. Pirmieji ataskaitiniai metai yra 2021 m.
            
            
               5. Kiekvieną kartą perduodamos duomenis Komisijai, valstybės narės teikia metinius n−4, n−3, n−2, n−1 ir n metų duomenis (n yra ataskaitiniai metai). Valstybės narės gali pateikti bet kokius turimus duomenis už ankstesnius metus nei 2017 m.
            
            
               5 skirsnis
            
            
               ATASKAITOS LENTELĖS
            
            
               Rengiami toliau pateiktose lentelėse nurodytų rodiklių duomenys, išreikšti masės vienetais.
            
            
               A lentelė. Vidaus gavyba
            
            
               MF.1 Biomasė
            
            
               MF.1.1 Augalai (išskyrus pašarinius augalus)
            
            
               MF.1.1.1 Javai
            
            
               MF.1.1.2 Šakniavaisiai, gumbavaisiai
            
            
               MF.1.1.3 Cukriniai runkeliai
            
            
               MF.1.1.4 Ankštiniai augalai
            
            
               MF.1.1.5 Riešutai
            
            
               MF.1.1.6 Aliejiniai augalai
            
            
               MF.1.1.7 Daržovės
            
            
               MF.1.1.8 Vaisiai
            
            
               MF.1.1.9 Pluoštiniai augalai
            
            
               MF.1.1.A Kiti, nepriskirti pirmiau išvardytiems, augalai
            
         
         
            
               MF.1.2 Augalų liekanos (naudojamos), pašariniai augalai ir ganyklų biomasė
            
            
               MF.1.2.1 Augalų liekanos (naudojamos)
            
            
               MF.1.2.1.1 Šiaudai
            
            
               MF.1.2.1.2 Kitos augalų liekanos (cukrinių runkelių ir pašarinių runkelių lapai ir kt.)
            
            
               MF.1.2.2 Pašariniai augalai ir ganyklų biomasė
            
            
               MF.1.2.2.1 Pašariniai augalai (įskaitant nušienavus gautą biomasę)
            
            
               MF.1.2.2.2 Nuganymo biomasė
            
            
               MF.1.3 Mediena 
               MF.1.3.1 Mediena (pramoninė apvalioji mediena)
            
            
               MF.1.3.2 Medienos kuras ir kita gavyba
            
            
               MF.1.4 Laukinių žuvų žvejyba, vandens augalai ir gyvūnai, medžioklė ir rinkimas
            
            
               MF.1.4.1 Laukinių žuvų žvejyba
            
            
               MF.1.4.2 Visi kiti vandens gyvūnai ir augalai
            
            
               MF.1.4.3 Medžioklė ir rinkimas
            
            
               MF.2 Metalų rūdos (pagrindinės rūdos)
            
            
               MF.2.1 Geležies
            
            
               MF.2.2 Spalvotųjų metalų
            
            
               MF.2.2.1 Vario
            
            
               MF.2.2.2 Nikelio
            
            
               MF.2.2.3 Švino
            
            
               MF.2.2.4 Cinko
            
         
         
            
               MF.2.2.5 Alavo
            
            
               MF.2.2.6 Aukso, sidabro, platinos ir kitų tauriųjų metalų
            
            
               MF.2.2.7 Boksito ir kitų rūšių aliuminio
            
            
               MF.2.2.8 Urano ir torio
            
            
               MF.2.2.9 Kitų spalvotųjų metalų
            
            
               MF.3 Nemetalinės naudingosios iškasenos
            
            
               MF.3.1 Marmuras, granitas, smiltainis, porfyras, bazaltas, kiti dekoratyviniai ar statybiniai akmenys (išskyrus skalūną)
            
            
               MF.3.2 Kreida ir dolomitas
            
            
               MF.3.3 Skalūnai
            
            
               MF.3.4 Mineralinės iškasenos chemijos pramonei ir trąšoms gaminti
            
            
               MF.3.5 Druska
            
            
               MF.3.6 Klintis ir gipsas
            
            
               MF.3.7 Molis ir kaolinas
            
            
               MF.3.8 Smėlis ir žvyras
            
            
               MF.3.9 Kitos, nepriskirtos pirmiau išvardytoms, nemetalinės naudingosios iškasenos
            
            
               MF.3.A Iš žemės išgaunamos medžiagos (įskaitant gruntą), jei jos naudojamos (neprivaloma)
            
            
               MF.4 Iškastiniai energijos ištekliai
            
            
               MF.4.1 Anglis ir kitos kietosios energijos žaliavos
            
            
               MF.4.1.1 Lignitas (rusvosios anglys)
            
            
               MF.4.1.2 Akmens anglis
            
         
         
            
               MF.4.1.3 Naftos skalūnai ir bituminis smėlis
            
            
               MF.4.1.4 Durpės
            
            
               MF.4.2 Skystos ir dujinės energijos žaliavos
            
            
               MF.4.2.1 Žalia nafta, kondensatas ir gamtinių dujų kondensatai (GDK)
            
            
               MF.4.2.2 Gamtinės dujos
            
            
               B lentelė (importas – bendra prekybos apimtis) ir D lentelė (eksportas – bendra prekybos apimtis) 
            
            
               MF.1 Biomasė
            
            
               MF.1.1 Augalai (išskyrus pašarinius augalus)
            
            
               MF.1.1.1 Javai
            
            
               MF.1.1.2 Šakniavaisiai, gumbavaisiai
            
            
               MF.1.1.3 Cukriniai runkeliai
            
            
               MF.1.1.4 Ankštiniai augalai
            
            
               MF.1.1.5 Riešutai
            
            
               MF.1.1.6 Aliejiniai augalai
            
            
               MF.1.1.7 Daržovės
            
            
               MF.1.1.8 Vaisiai
            
            
               MF.1.1.9 Pluoštiniai augalai
            
            
               MF.1.1.A Kiti, nepriskirti pirmiau išvardytiems, augalai
            
            
               MF.1.2 Augalų liekanos (naudojamos), pašariniai augalai ir ganyklų biomasė
            
            
               MF.1.2.1 Augalų liekanos (naudojamos)
            
         
         
            
               MF.1.2.1.1 Šiaudai
            
            
               MF.1.2.1.2 Kitos augalų liekanos (cukrinių runkelių ir pašarinių runkelių lapai ir kt.)
            
            
               MF.1.2.2 Pašariniai augalai ir ganyklų biomasė
            
            
               MF.1.2.2.1 Pašariniai augalai (įskaitant nušienavus gautą biomasę)
            
            
               MF.1.3 Mediena
            
            
               MF.1.3.1 Mediena (pramoninė apvalioji mediena)
            
            
               MF.1.3.2 Medienos kuras ir kita gavyba
            
            
               MF.1.4 Laukinių žuvų žvejyba, vandens augalai ir gyvūnai, medžioklė ir rinkimas
            
            
               MF.1.4.1 Laukinių žuvų žvejyba
            
            
               MF.1.4.2 Visi kiti vandens gyvūnai ir augalai
            
            
               MF.1.5 Gyvi gyvūnai ir gyvūniniai produktai (išskyrus laukines žuvis, vandens augalus ir gyvūnus, medžiojamus ir renkamus gyvūnus)
            
            
               MF.1.5.1 Gyvi gyvūnai (išskyrus laukines žuvis, vandens augalus ir gyvūnus, medžiojamus ir renkamus gyvūnus)
            
            
               MF.1.5.2 Mėsa ir mėsos produktai
            
            
               MF.1.5.3 Pieno produktai, paukščių kiaušiniai ir medus
            
            
               MF.1.5.4 Kiti gyvūniniai produktai (gyvūniniai pluoštai, oda, kailis, išdirbta oda ir kt.)
            
            
               MF.1.6 Produktai, daugiausia pagaminti iš biomasės
            
            
               MF.2 Metalų rūdos (pagrindinės rūdos)
            
            
               MF.2.1 Geležies 
                  MF.2.2 Spalvotųjų metalų 
                  MF.2.2.1 Vario
            
            
               MF.2.2.2 Nikelio
            
            
               MF.2.2.3 Švino
            
         
         
            
               MF.2.2.4 Cinko
            
            
               MF.2.2.5 Alavo
            
            
               MF.2.2.6 Aukso, sidabro, platinos ir kitų tauriųjų metalų
            
            
               MF.2.2.7 Boksito ir kitų rūšių aliuminio
            
            
               MF.2.2.8 Urano ir torio
            
            
               MF.2.2.9 Kitų spalvotųjų metalų
            
            
               MF.2.3 Produktai, daugiausia pagaminti iš metalo
            
            
               MF.3 Nemetalinės naudingosios iškasenos
            
            
               MF.3.1 Marmuras, granitas, smiltainis, porfyras, bazaltas, kiti dekoratyviniai ar statybiniai akmenys (išskyrus skalūną)
            
            
               MF.3.2 Kreida ir dolomitas
            
            
               MF.3.3 Skalūnai
            
            
               MF.3.4 Mineralinės iškasenos chemijos pramonei ir trąšoms gaminti
            
            
               MF.3.5 Druska
            
            
               MF.3.6 Klintis ir gipsas
            
            
               MF.3.7 Molis ir kaolinas
            
            
               MF.3.8 Smėlis ir žvyras
            
            
               MF.3.9 Kitos, nepriskirtos pirmiau išvardytoms, nemetalinės naudingosios iškasenos
            
            
               MF.3.B Produktai, daugiausia pagaminti iš nemetalinių naudingųjų iškasenų
            
            
               MF.4 Iškastiniai energijos ištekliai
            
            
               MF.4.1 Anglis ir kitos kietosios energijos žaliavos 
                  MF.4.1.1 Lignitas (rusvosios anglys)
            
         
         
            
               MF.4.1.2 Akmens anglis
            
            
               MF.4.1.3 Naftos skalūnai ir bituminis smėlis
            
            
               MF.4.1.4 Durpės
            
            
               MF.4.2 Skystos ir dujinės energijos žaliavos 
                  MF.4.2.1 Žalia nafta, kondensatas ir gamtinių dujų kondensatai (GDK)
            
            
               MF.4.2.2 Gamtinės dujos
            
            
               MF.4.2.3 Pakrautas (arba įsipiltas) kuras (importas: vienetų rezidentų užsienyje; eksportas: vienetų nerezidentų šalies teritorijoje)
            
            
               MF.4.2.3.1 Kuras sausumos transportui
            
            
               MF.4.2.3.2 Kuras vandens transportui
            
            
               MF.4.2.3.3 Kuras oro transportui
            
            
               MF.4.3 Produktai, daugiausia pagaminti iš iškastinio kuro
            
            
               MF.5 Kiti produktai
            
            
               MF.6 Galutiniam apdorojimui ir šalinimui skirtos atliekos“;
            
            
            
               (4)IV priedo 3, 4 ir 5 skirsniai pakeičiami taip:
            
            
               „3 skirsnis
            
            
               RODIKLIŲ SĄRAŠAS
            
            
               Valstybės narės rengia aplinkos apsaugos išlaidų sąskaitas, remdamosi šiais pagal ESS apibrėžtais rodikliais:
            
            
               — aplinkos apsaugos paslaugų produkcija. Skirstoma į rinkos produkciją, ne rinkos produkciją ir pagalbinės veiklos produkciją;
            
            
               — aplinkos apsaugos paslaugų tarpinis vartojimas;
            
            
                — aplinkos apsaugos paslaugų tarpinis vartojimas aplinkos apsaugos paslaugoms teikti;
            
         
         
            
               — aplinkos apsaugos paslaugų importas ir eksportas;
            
            
               — aplinkos apsaugos paslaugų pridėtinės vertės mokestis (PVM) ir kiti mokesčiai produktams atėmus subsidijas;
            
            
               — bendrojo pagrindinio kapitalo formavimas ir nesukurto nefinansinio turto aplinkos apsaugos paslaugoms teikti įsigijimai atėmus pardavimus ir perleidimus;
            
            
               — aplinkos apsaugos paslaugų galutinis vartojimas;
            
            
               — pervedimai aplinkos apsaugai (gauti ir (arba) sumokėti).
            
            
               Visi duomenys pateikiami milijonais nacionalinės valiutos vienetų.
            
            
               4 skirsnis
            
            
               PIRMIEJI ATASKAITINIAI METAI, DAŽNUMAS IR DUOMENŲ PERDAVIMO TERMINAI
            
            
               1. Statistiniai duomenys rengiami ir perduodami kasmet.
            
            
               2. Statistiniai duomenys perduodami per 24 mėnesius nuo ataskaitinių metų pabaigos. Ši nuostata taikoma nuo 2020 ataskaitinių metų.
            
            
               3. Siekiant patenkinti naudotojų poreikius laiku gauti išsamius duomenų rinkinius, Komisija (Eurostatas), gavusi pakankamus šalių duomenis, nedelsdama parengia šio modulio pagrindinių suvestinių rodiklių bendrus ES 28 įverčius. Jeigu įmanoma, Komisija (Eurostatas) parengia ir paskelbia duomenų, kurių valstybės narės neperdavė iki 2 punkte nurodyto termino, įverčius.
            
            
               4. Pirmieji ataskaitiniai metai yra 2020 m.
            
            
               5. Kiekvieną kartą perduodamos duomenis Komisijai, valstybės narės teikia metinius n–2, n–1 ir n metų duomenis (n yra ataskaitiniai metai). Valstybės narės gali pateikti bet kokius turimus duomenis už ankstesnius metus nei 2018 m.
            
            
               5 skirsnis
            
            
               ATASKAITOS LENTELĖS
            
            
               1. 3 skirsnyje nurodytų rodiklių duomenys suskirstomi pagal:
            
            
               — aplinkos apsaugos paslaugų teikėjų ir (arba) vartotojų tipus, kaip apibrėžta 2 skirsnyje,
            
            
               — aplinkos apsaugos veiklos klasifikatoriaus (CEPA) kategorijas, kurios sugrupuojamos taip:
            
            
               — CEPA 1,
            
            
               — CEPA 2,
            
         
         
            
               — CEPA 3,
            
            
               — CEPA 4,
            
            
               — CEPA 5,
            
            
               — CEPA 6,
            
            
               — CEPA 7, CEPA 8 ir CEPA 9 suma,
            
            
               — šias pagalbinės aplinkos apsaugos paslaugų produkcijos NACE kategorijas: NACE 2 red. B, C, D sekcijas, 36 skyrių. C sekcijos duomenys pateikiami taip:
            
            
               — NACE C10–C12 – maisto produktų, gėrimų ir tabako gaminių gamyba;
            
            
               — NACE C17 – popieriaus ir popieriaus gaminių gamyba;
            
            
               — NACE C19–20 – kokso ir rafinuotų naftos produktų ir chemijos produktų gamyba;
            
            
               — NACE C 21–23 – vaistų, guminių, plastikinių ir kitų nemetalo produktų gamyba;
            
            
               — NACE C24 – pagrindinių metalų gamyba;
            
            
               — NACE C 25–30 – metalo gaminių, įskaitant mašinas ir įrenginius, gamyba;
            
            
               — NACE C13–16, 18, 31–33 – kita gamybos veikla.
            
            
               Valstybės narės, kurių vieno ar kelių iš šių NACE veiklos rūšių visa apyvartos suma arba įdarbintų asmenų skaičius yra mažesnis nei 1 proc. bendrojo Sąjungos rodiklio, neprivalo teikti pagal tas NACE veiklos rūšis suskirstytų duomenų.
            
            
               2. 1 punkte nurodytos CEPA kategorijos:
            
            
               CEPA 1 – aplinkos oro ir klimato apsauga,
            
            
               CEPA 2 – nuotekų tvarkymas,
            
            
               CEPA 3 – atliekų tvarkymas,
            
            
               CEPA 4 – dirvožemio, požeminių ir paviršinių vandenų apsauga ir atkūrimas,
            
            
               CEPA 5 – triukšmo ir vibracijos sumažinimas,
            
         
         
            
               CEPA 6 – biologinės įvairovės ir kraštovaizdžio apsauga,
            
            
               CEPA 7 – radiacinė sauga,
            
            
               CEPA 8 – moksliniai tyrimai ir taikomoji veikla,
            
            
               CEPA 9 – kitos aplinkos apsaugos veiklos rūšys.“;
            
            
            
               (5)V priedo 3, 4 ir 5 skirsniai pakeičiami taip:
            
            
               „3 skirsnis
            
            
               RODIKLIŲ SĄRAŠAS
            
            
               Valstybės narės rengia aplinkosauginių ir aplinkai palankių prekių ir paslaugų sektoriaus statistiką pagal šiuos rodiklius:
            
            
               — viso aplinkosauginių ir aplinkai palankių prekių ir paslaugų sektoriaus produkcija ir rinkos veiklos produkcija; 
            
            
               — viso aplinkosauginių ir aplinkai palankių prekių ir paslaugų sektoriaus eksportas;
            
            
               — viso aplinkosauginių ir aplinkai palankių prekių ir paslaugų sektoriaus pridėtinė vertė;
            
            
               — viso aplinkosauginių ir aplinkai palankių prekių ir paslaugų sektoriaus užimtumas ir rinkos veiklos užimtumas.
            
            
               Visi duomenys pateikiami milijonais nacionalinės valiutos vienetų, išskyrus užimtumo rodiklio duomenis, kurie nurodomi „visos darbo dienos ekvivalentais“.
            
            
               4 skirsnis
            
            
               PIRMIEJI ATASKAITINIAI METAI, DAŽNUMAS IR DUOMENŲ PERDAVIMO TERMINAI
            
            
               1. Statistiniai duomenys rengiami ir perduodami kasmet.
            
            
               2. Statistiniai duomenys perduodami per 22 mėnesius nuo ataskaitinių metų pabaigos. Ši nuostata taikoma nuo 2020 ataskaitinių metų.
            
            
               3. Siekiant patenkinti naudotojų poreikius laiku gauti išsamius duomenų rinkinius, Komisija (Eurostatas), gavusi pakankamus šalių duomenis, nedelsdama parengia šio modulio pagrindinių suvestinių rodiklių bendrus ES 28 įverčius. Jeigu įmanoma, Komisija (Eurostatas) parengia ir paskelbia duomenų, kurių valstybės narės neperdavė iki 2 punkte nurodyto termino, įverčius.
            
            
               4. Pirmieji ataskaitiniai metai yra 2020 m.
            
         
         
            
               5. Kiekvieną kartą perduodamos duomenis Komisijai, valstybės narės teikia metinius n–2, n–1 ir n metų duomenis (n yra ataskaitiniai metai). Valstybės narės gali pateikti bet kokius turimus duomenis už ankstesnius metus nei 2018 m.
            
            
               5 skirsnis
            
            
               ATASKAITOS LENTELĖS
            
            
               1. 3 skirsnyje nurodytų rodiklių duomenys teikiami kryžmiškai suskirstyti pagal:
            
            
               — Ekonominės veiklos rūšių klasifikatorių NACE 2 red., sugrupuojant taip:
            
            
               — NACE A,
            
            
               — NACE B,
            
            
               — NACE C,
            
            
               — NACE D,
            
            
               — NACE E,
            
            
               — NACE F,
            
            
               — NACE J,
            
            
               — NACE M,
            
            
               — NACE O,
            
            
               — NACE P,
            
            
               — NACE G + NACE H + NACE I + NACE K + NACE L + NACE N + NACE Q + NACE R + NACE S + NACE T + NACE U suma,
            
            
               — aplinkos apsaugos veiklos klasifikatoriaus (CEPA) klases ir išteklių valdymo veiklos klasifikatoriaus (CReMA) kategorijas, sugrupuojant taip:
            
            
               — CEPA 1,
            
            
               — CEPA 2,
            
            
               — CEPA 3,
            
         
         
            
               — CEPA 4,
            
            
               — CEPA 5,
            
            
               — CEPA 6,
            
            
               — CEPA 7, CEPA 8 ir CEPA 9 suma,
            
            
               — CReMA 10,
            
            
               — CReMA 11,
            
            
               — CReMA 13,
            
            
               — CReMA 13A,
            
            
               — CReMA 13B,
            
            
               — CReMA 13C,
            
            
               — CReMA 14,
            
            
               — CReMA 12, CReMA 15 ir CReMA 16 suma.
            
            
               2. 1 punkte nurodytos CEPA kategorijos atitinka IV priede nurodytas kategorijas. 1 punkte nurodytos CReMA kategorijos yra šios:
            
            
               CReMA 10 – vandens tvarkymas,
            
            
               CReMA 11 – miškų išteklių tvarkymas,
            
            
               CReMA 12 – laukinės floros ir faunos tvarkymas,
            
            
               CReMA 13 – energijos išteklių tvarkymas:
            
            
               CReMA 13A – energijos gamyba iš atsinaujinančiųjų išteklių,
            
            
               CReMA 13B – šilumos ir (arba) energijos taupymas ir tvarkymas,
            
            
               CReMA 13C – iškastinių energijos išteklių kaip žaliavos naudojimo mažinimas,
            
         
         
            
               CReMA 14 – mineralų tvarkymas,
            
            
               CReMA 15 – su išteklių valdymu susiję moksliniai tyrimai ir plėtra,
            
            
               CReMA 16 – kita išteklių valdymo veikla.“
            
            
         
         
            
                  
                     (1)
                  
                        Jungtinių Tautų bendroji klimato kaitos konvencija
               
               
                  
                     (2)
                  
                        Tolimų tarpvalstybinių oro teršalų pernašų konvencija